ആഡംബര അപ്പാര്ട്ട്മെന്റിലേക്ക് താമസം മാറ്റി ഹാര്ദിക് പാണ്ഡ്യയും ക്രുണാല് പാണ്ഡ്യയും മുബൈ ഇന്ത്യന്സിന്റെ ഓള് റൗണ്ടര്മാരും സഹോദരങ്ങളുമായ ഹാര്ദ്ദിക് പാണ്ഡ്യയും ക്രുണാല് പാണ്ഡ്യയും മുംബൈയില് ധാരാളം സെലിബ്രിറ്റികള് താമസിക്കുന്ന ബാന്ദ്ര ഖറിലേക്ക് അടുത്തിടെ താമസം മാറി. 8 കിടപ്പുമുറികളുള്ള, ഹാര്ദിക്കിന്റെയും ക്രുണാലിന്റെയും പുതിയ അപ്പാര്ട്ട്മെന്റില് സ്വകാര്യ തീയേറ്റര്, സ്പാ, ഗെയിം റൂം, സ്വിമ്മിങ് പൂള് തുടങ്ങി ഒരാള്ക്ക് ചിന്തിക്കാന് കഴിയുന്ന ആഡംബര സൗകര്യങ്ങളെല്ലാം ഉണ്ടെന്നാണ് റിപ്പോര്ട്ടുകള് സൂചിപ്പിക്കുന്നത്. 3838 ചതുരശ്ര അടി വിസ്തൃതിയിലാണ് ഈ വലിയ അപ്പാര്ട്മെന്റിന്റെ കിടപ്പ്.ഡി എന് എ പുറത്തുവിട്ട റിപ്പോര്ട്ട് അനുസരിച്ച് ഈ അപ്പാര്ട്ട്മെന്റിന്റെ മൂല്യം 28 കോടിയ്ക്കും 30 കോടിയ്ക്കും ഇടയിലാണ്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ അറബിക്കടലിന്റെ അതിമനോഹരമായ ദൃശ്യം ഈ അപ്പാര്ട്ട്മെന്റില് നിന്ന് കാണാന് കഴിയുമെന്നും പ്രസ്തുത റിപ്പോര്ട്ട് സൂചിപ്പിക്കുന്നു. കൃത്രിമമായി നിര്മിച്ച റോക്ക് ക്ലൈംബിങ് സൗകര്യം ഉള്പ്പെടെയുള്ള ഔട്ട്ഡോര് ഫിറ്റ്നസ് സൗകര്യങ്ങളും ഈ താരങ്ങള് തങ്ങളുടെ അപ്പാര്ട്ട്മെന്റില് ഒരുക്കിയിട്ടുണ്ട്. പാണ്ഡ്യ സഹോദരങ്ങളുടെ പുതിയ വീട്ടിലെ ആഡംബര സൗകര്യങ്ങളിലൂടെ നമുക്കൊന്ന് കണ്ണോടിക്കാം:സ്വകാര്യ തീയേറ്റര്: ആര്ക്കാണ് ഒരു നല്ല ചലച്ചിത്രം കാണാന് ആഗ്രഹം ഇല്ലാത്തത്? എല്ലാവരുടെയും ജീവിതത്തിലെ ഏറ്റവും പ്രധാനപ്പെട്ട കാര്യമാണ് വിനോദത്തിനായി സമയം കണ്ടെത്തുക എന്നത്. അതില് തന്നെ വലിയൊരു ഭാഗം നമ്മള് നീക്കിവെയ്ക്കുക മനോഹരമായ ചലച്ചിത്രങ്ങള് കണ്ട് ആസ്വദിക്കാനായിരിക്കും. വീട്ടില് തന്നെ ഇരുന്നുകൊണ്ട് തീയേറ്ററില് നിന്ന് സിനിമ കാണുന്ന അതേ അനുഭവം പുനഃസൃഷ്ടിക്കാന് കഴിയുക എന്നത് എല്ലാവര്ക്കും കഴിയുന്ന കാര്യമല്ല. ഖാര് വെസ്റ്റിലെ റസ്റ്റംജീ പാരമൗണ്ടിലെ ഈ അപ്പാര്ട്ട്മെന്റില് പാണ്ഡ്യ സഹോദരങ്ങള് തങ്ങള്ക്കായി ഒരു സ്വകാര്യ തീയേറ്റര് ഒരുക്കിയിട്ടുണ്ട്. തങ്ങളുടെ വ്യക്തിപരമായ ആവശ്യങ്ങള് നിറവേറ്റികൊണ്ട് പ്രത്യേകം സജ്ജീകരിച്ച സംവിധാനങ്ങളോടെയാണ് ഈ തീയേറ്റര് ഒരുക്കിയിരിക്കുന്നത്.സ്വിമ്മിങ് പൂള്: കായികതാരങ്ങളെ സംബന്ധിച്ചിടത്തോളം നീന്തല്ക്കുളങ്ങള് അവര്ക്ക് വളരെ അനിവാര്യമായ ഒന്നാണ്. തിരക്ക് പിടിച്ച ഒരു ദിവസത്തിനൊടുവില് സമാധാനം കണ്ടെത്താനും പേശികളെ അയച്ചുകൊണ്ട് അല്പ്പസമയം വിശ്രമിക്കാനും പറ്റിയ പ്രവൃത്തിയാണ് നീന്തല്. പ്രധാനപ്പെട്ട ഒരു വ്യായാമം കൂടിയാണ് നീന്തല്. താരങ്ങളുടെ ഫ്ലെക്സിബിലിറ്റി മെച്ചപ്പെടുത്താന് നീന്തല് സഹായിക്കും. ക്രുണാലിനും ഹാര്ദ്ദിക്കിനും തങ്ങളുടെ ആഡംബര അപ്പാര്ട്ട്മെന്റില് സ്വന്തമായി ഒരു സ്വകാര്യ നീന്തല്ക്കുളവും ഉണ്ട്.ഇന്ഡോര് ഗെയ്മിങ് സോണ്: കഠിനമായ പരിശീലനത്തിന് ശേഷം കുടുംബാംഗങ്ങളുമായും സുഹൃത്തുക്കളുമായും ലഘുവായ കളികളില് ഏര്പ്പെട്ട് സമയം ചെലവഴിക്കാനായി ഒരു ഇന്ഡോര് ഗെയ്മിങ് സോണും പാണ്ഡ്യ സഹോദരങ്ങള് തങ്ങളുടെ പുതിയ അപ്പാര്ട്ട്മെന്റില് ഒരുക്കിയിട്ടുണ്ട്.ജിംനേഷ്യം: കായികതാരങ്ങളെ സംബന്ധിച്ചിടത്തോളം ജിം ഒരു അടിസ്ഥാന ആവശ്യമാണ്. കോവിഡ് മഹാമാരിയുടെ കാലത്ത് കളിക്കാര് എല്ലാവിധ സൗകര്യങ്ങളും തങ്ങളുടെ ജിംനേഷ്യത്തില് ആഗ്രഹിക്കുന്നുണ്ട്. സകല സജ്ജീകരണങ്ങളോടും കൂടിയ ഒരു സ്വകാര്യ ജിംനേഷ്യവും ഈ അപ്പാര്ട്ട്മെന്റിലുണ്ട്.